CELEX: 62015FN0078
Language: fi
Date: 2015-05-18 00:00:00
Title: Asia F-78/15: Kanne 18.5.2015 – ZZ ym. v. EIP

24.8.2015   
            
            
               FI
            
            
               Euroopan unionin virallinen lehti
            
            
               C 279/56
            
         Kanne 18.5.2015 – ZZ ym. v. EIP
   (Asia F-78/15)
   (2015/C 279/72)
   Oikeudenkäyntikieli: ranska
   
      Asianosaiset
   
   
      Kantajat: ZZ ym. (edustaja: asianajaja L. Levi)
   
      Vastaaja: Euroopan investointipankki (EIP)
   
      Oikeusriidan kohde ja kuvaus
   
   Yhtäältä niiden päätösten kumoaminen, jotka sisältyvät helmikuun 2015 palkkakuitteihin ja joilla rajoitetaan vuosittainen palkantarkistus 1,2 prosenttiin vuodelta 2015, ja myöhempien palkkakuittien sekä tarpeellisilta osin vastaajan kantajille 6. ja 10.2.2015 osoittamien ilmoitusten kumoaminen. Toisaalta EIP:n velvoittaminen maksamaan vahingonkorvausta väitetysti aiheutuneista aineellisesta vahingosta ja henkisestä kärsimyksestä.
   
      Vaatimukset
   
   
               —
            
            
               Tämä kanne on otettava tutkittavaksi ja se on todettava perustelluksi siihen sisältyvä lainvastaisuusväite mukaan lukien
            
         
               —
            
            
               tämän seurauksena:
               
                           —
                        
                        
                           päätös, joka sisältyy kantajien helmikuun 2015 palkkakuitteihin, ja päätös, jolla rajoitetaan vuosittainen palkantarkistus 1,2 prosenttiin vuodelta 2015, on kumottava ja näin ollen myöhempiin palkkakuitteihin sisältyvät samankaltaiset päätökset on kumottava ja vastaajan kantajille 6.2.2015 ja 10.2.2015 osoittamat kaksi ilmoitusta on kumottava tarpeellisilta osin
                        
                     
         
               —
            
            
               näin ollen vastaaja on velvoitettava
               
                           —
                        
                        
                           maksamaan kullekin kantajalle korvauksena aineellisesta vahingosta (i) se palkasta maksamatta oleva osuus, joka vastaa vuoden 2015 vuosittaista palkantarkistusta, eli 0,4 prosentin korotus 1.1.2015 ja 31.12.2015 väliseltä ajalta, (ii) se palkasta maksamatta oleva osuus, joka vastaa seurauksia vuoden 2015 1,2 prosentin suuruisen vuosittaisen palkantarkistuksen soveltamisesta tammikuusta 2016 lähtien maksettaviin palkkoihin, (iii) viivästyskorkoa palkasta maksamatta oleville osuuksille siihen saakka, kunnes maksamatta olevat määrät on maksettu täysimääräisesti, siten, että viivästyskoron osalta sovellettava korkokanta on laskettava käyttäen perusteena Euroopan keskuspankin perusrahoitusoperaatioille vahvistamaa ja kyseisenä ajanjaksona sovellettua korkokantaa, jota korotetaan kolmella prosenttiyksiköllä, ja (iv) vahingonkorvaus ostovoiman vähenemisestä; koko tämän aineellisen vahingon määräksi arvioidaan alustavasti kunkin kantajan osalta 30  000 euroa
                        
                     
                           —
                        
                        
                           maksamaan kullekin kantajalle 1  000 euroa korvauksena henkisestä kärsimyksestä
                        
                     
         
               —
            
            
               EIP on velvoitettava korvaamaan kaikki oikeudenkäyntikulut.